CELEX: 62011CN0635
Language: et
Date: 2011-12-09 00:00:00
Title: Kohtuasi C-635/11: 9. detsembril 2011 esitatud hagi — Euroopa Komisjon versus Madalmaade Kuningriik

25.2.2012   
            
            
               ET
            
            
               Euroopa Liidu Teataja
            
            
               C 58/4
            
         9. detsembril 2011 esitatud hagi — Euroopa Komisjon versus Madalmaade Kuningriik
   (Kohtuasi C-635/11)
   2012/C 58/05
   Kohtumenetluse keel: hollandi
   
      Pooled
   
   
      Hageja: Euroopa Komisjon (esindajad: J. Enegren ja M. van Beek)
   
      Kostja: Madalmaade Kuningriik
   
      Hageja nõuded
   
   Hageja palub:
   
               —
            
            
               tuvastada, et kuna Madalmaade Kuningriik ei ole Euroopa Parlamendi ja nõukogu 26. oktoobri 2005. aasta direktiivi 2005/56/EÜ (1) piiratud vastutusega äriühingute piiriülese ühinemise kohta artikli 16 lõike 2 esimese lause teise osa punktist b tulenevalt vastu võtnud kõiki vajalikke õigus- ja haldusnorme, et tagada, et piiriülese ühinemise tulemuseks oleva äriühingu puhul, mille registrijärgne asukoht on Madalmaades, oleks selle äriühingu koosseisulistel töötajatel, kes asuvad mõnes teises liikmesriigis, samasugused osavõtuõigused, nagu on nendel töötajatel, kes töötavad Madalmaades, siis on Madalmaade Kuningriik rikkunud direktiivi sellest artiklist tulenevaid kohustusi;
            
         
               —
            
            
               mõista kohtukulud välja Madalmaade Kuningriigilt.
            
         
      Väited ja peamised argumendid
   
   Direktiivi 2005/56/EÜ artikli 16 lõike 2 punktist b tuleneb, et piiriülese ühinemise tulemuseks oleva äriühingu registrijärgse asukoha liikmesriigi õiguses peab olema sätestatud, et piiriülese ühinemise tulemuseks oleva äriühingu koosseisulistel töötajatel, kes asuvad mõnes teises liikmesriigis, on samasugused osavõtuõigused, nagu on nendel töötajatel, kes töötavad liikmesriigis, kus on selle uue äriühingu registrijärgne asukoht.
   Järelikult tuleb siseriiklikus õiguses direktiivi ülevõtmiseks reguleerida kõiki direktiivi artikli 16 lõikes 2 ette nähtud olukordasid.
   Seda ei ole Madalmaades toimunud.
   
      (1)  ELT L 310, lk 1.